《鹤冲天》
宋代·贺铸

冬冬鼓动，花外沈残漏。华月万枝灯，还清昼。广陌衣香度，飞盖枝、相先后。个处频回首。锦坊西去，期约武陵溪口。

当时早恨欢难偶。可堪流浪远，分携久。小畹兰英在，轻付与、何人手。不似长亭柳。舞风眠雨，伴我一春销瘦。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。